Doctor Who (ეპიზოდების სია)
„Doctor Who“ — სამეცნიერო ფანტასტიკური ჟანრის ბრიტანული ტელესერიალი, რომელიც BBC-ის ეთერში გადის. 2017 წლის 1 ივლისისთვის სულ გადაღებულია 839 ეპიზოდი და სატელევიზიო ფილმი „Doctor Who", რაც ჯამში 275 ამბავს მოიცავს. „Doctor Who“ არის მსოფლიო რეკორდსმენი, როგორც ყველაზე მეტი ეპიზოდის მქონე სამეცნიერო ფანტასტიკური პროგრამა. თავდაპირველი სერიები გადიოდა 1963–89 წლებში, 2005 წლიდან კი დაიწყო განახლება და გამოვიდა ახალი სეზონები. ძველი სერიების საშუალო ხანგრძლივობა 25, ხოლო ახლის - 45 წუთს შეადგენს. 1970-იან წლებში BBC-ის გადაწყვეტილებით წაიშალა ჩანაწერების ნაწილი, რის შედეგადაც დღეისთვის 97 ეპიზოდი დაკარგულია, თუმცა ყველა მათგანის აუდიოჩანაწერები არსებობს.